Finaleserien var en reprise av to tidligere VM-finaler, ettersom de to lagene hadde møtt hverandre i finalen i to VM-turneringer (1992 og 1995). Begge lagene stod med en seier hver fra før. Siden introduksjonen av et sluttspillsformat med utslagsrunder i 1992 hadde Sverige nådd finalen i VM fire ganger og stod med én seier (1992) og tre tap (1993, 1995, 1997). Sverige hadde totalt vunnet seks VM-titler, hvor fem av disse var fra tiden da verdensmesterskapene utelukkende bestod av et round robin-format (1953, 1957, 1962, 1987, 1991, 1992).